Géza Szőcs

Géza Szőcs (født 21. august 1953 i Târgu Mureș (Marosvásárhely) i Transsylvania i Romania, død 5. november 2020 i Budapest) var en ungarsk-rumensk dikter, journalist og politiker. Han var Ungarns kulturminister i perioden 2010-2012 og den ungarske regjerings kommisjonær for kulturspørsmål siden 2012.  


== Liv og virke ==


=== Bakgrunn ===
Géza Szőcs var sønn av István Szőcs (1928–2020), en etniek ungarsk forfatter og oversetter i Romania. Hans mor var oversetteren Ráchel Márton (født 1928).  


=== Karriere ===
Szőcs debuterte i 1975 med en diktsamling. Han utdannet seg ved Babeș-Bolyai-universitetet i Cluj og tok eksamen derfra i 1979. Etter forslag fra András Sütő mottok han st studiestipend for semesteret 1979-80 ved Universitetet i Wien. 
I årene 1979 til 1982 arbeidet han for den ungarske avisen Igazság i Cluj.  Szőcs redigerte den ungarskspråklige samizdat Ellenpontok, og det førte til at han ble forhørt og mishandlet av Securitate, Ceaușescu-regimets hemmelige politi. Han arbeidet han ved vitenskapelige litteraturseminar ved Babes-Bolyai-universitetet. 
Så gikk han i 1986 politisk eksil i Sveits, og der virket han som journalist i Genève. I 1989 ble han lokalsjef for Radio Free Europe i Budapest, og ble i den stillingen til 1990.I 1989 ble han medarbeider ved tidsskriftet Magyar Napló, utgitt av det ungarske forfatterforbund. 
I begynnelsen av 1990-tallet satt han i Romanias senat for partiet Ungarsk demokratisk enhet i Romania.Etter å ha vendt tilbake til Ungarn og gjort karriere innen media ble han i 2010 utnevnt av Viktor Orbán til statssekretær ansvarlig for kultur ved Departementet for nasjonale ressurser, og sådeles del av regjeringskabinettet. I denne egenskap var han den 2. april 2011 med på gjen-avdukingen av det monumentale Matthias Corvinus-monumentet i Cluj, etter at dette monumentet fra 1902 til minne om Matthias Corvinus  var blitt restaurert med midler fra både den rumenske og den ungarske regjering.
I juni 2012 ble han den ungarske regjerings kommisjonær for kulturspørsmål. Han ble også ordførende for den ungarske PEN-klubben. I dens regi innstiftet han i 2012 Janus Pannonius-prisen, en internasjonal poesipris på 50 000 euro.I 2012 var han innblandet i overføringen av forfatteren József Nyírős' levninger fra Spania til Transsylvania i Romania. Planene om dette vakte kritikk og ble forbudt av rumenske myndigheter ettersom Nyírő, medlem i Pilkorsbevegelsen på 1940-tallet, hadde hatt antirumenske holdninger. Etter en uoffisiell gudstjeneste i Nyírős hjemby Odorheiu Secuiesc meddelte Géza Szőcs at levningene var med med suksess blitt smuglet inn i landet.


=== Død ===
Szőcs døde den 5. november 2020 på sykehus i Budapest i en alder av 67 år, som følge av covid-19.


== Bibliografi ==
Te mentél át a vízen?, Bukarest, Kriterion Könyvkiadó, 1975.
Kilátótorony és környéke, Bukarest, Kriterion Könyvkiadó, 1977.
Párbaj, avagy a huszonharmadik hóhullás,  Kolozsvár, Dacia, 1979.
A szélnek eresztett bábu, Budapest, Magvető Könyvkiadó, 1986.
Az uniformis látogatása, New York, Hungarian Human Rights Foundation, 1987.
Kitömött utcák, hegedűk, Köln-Budapest, Literarische Briefe/Irodalmi levelek, 1988.
A sirálybőr cipő, Budapest, Magvető, 1989.
Históriák a küszöb alól, Budapest, Szépirodalmi Kiadó, 1990.
A vendégszerető avagy Szindbád Marienbadban, Budapest, Szépirodalmi Könyvkiadó, 1992.
A kisbereki böszörmények, Kolozsvár, Erdélyi Híradó, 1995.
Ki cserélte el a népet?, Kolozsvár, Erdélyi Híradó, 1996.
Passió, Budapest, Magvető Könyvkiadó, 1999.
Drámák, hangjátékok, Budapest, Kortárs kiadó, 2002.
A magyar ember és a zombi, Budapest, Kortárs Kiadó 2003.
Liberté 1956, Budapest, A Dunánál 2006.
Limpopo, Budapest, Magvető 2007.
Beszéd a palackból, Arad, Irodalmi Jelen Könyvek, 2008.
Amikor fordul az ezred, Budapest, Ulpius-ház, 2009.
Nyestbeszéd, Budapest, Ulpius-ház, 2010.
Tasso Marchini és Dsida Jenő, Budapest, Szent István Társulat, 2010.


== Referanser ==


== Eksterne lenker ==
(en) Géza Szőcs (poet) – kategori av bilder, video eller lyd på Commons 
(en) Géza Szőcs på Internet Movie Database